Ελληνική απογραφή 1889

Απογραφές Πληθυσμού← 18791889→ 1896

Η ελληνική απογραφή του 1889 ήταν η δέκατη όγδοη επίσημη απογραφή του ελληνικού κράτους. Διεξήχθη 15-16 Απριλίου 1889. Ο συνολικός πληθυσμός σύμφωνα με την υπογραφή ήταν 2.187.208, ενώ παρουσιάστηκε αύξηση σε σχέση με την προηγούμενη απογραφή του 1879, κατά 507.738 άτομα. Από αυτούς οι 344.067 κατοικούσαν στις νεοπροσαρτηθείσες περιοχές της Θεσσαλίας και της Άρτας (1881).Απογραφές - e-Demography Όσον αφορά την εδαφική κατάσταση της χώρας, η συνολική επιφάνεια ανερχόταν στα 63.606 τ.χλμ. και περιλαμβάνονταν οι εξής επαρχίες: Πελοπόννησος, Στερεά Ελλάδα, Κυκλάδες, Επτάνησα, Θεσσαλία και ένα μικρό μέρος της Ηπείρου, η Άρτα. Η πυκνότητα του πληθυσμού ήταν 34,4 κάτ/τ.χλμ. Το ποσοστό του αστικού πληθυσμού ήταν 15,1%, του ημιαστικού 14% και του αγροτικού 70,9%.Οι δηµογραφικές εξελίξεις στη νεώτερη Ελλάδα (1830-2007)  Β. Κοτζαµάνης, Ε. Ανδρουλάκη Ο μεγαλύτερος δήμος ήταν ο δήμος Αθηναίων με πληθυσμό 114.355, ενώ ο πληθυσμός του κεντρικού οικισμού του, της Αθήνας, ήταν 107.251.

Ήταν η πρώτη πραγματική απογραφή που πληρούσε τους βασικούς όρους διαμορφώθηκαν στα Διεθνή Στατιστικά συνέδρια των Βρυξελλών (1853), του Παρισιού (1855) και της Βιέννης (1857). Ήταν η πρώτη απογραφή που διεξήχθη σε μια μέρα, με τη χρήση ειδικών οικογενειακών απογραφικών δελτίων. Αν και στην απογραφή του 1889 συλλέχθηκαν στοιχεία τόσο για το φύλο και την ηλικία όσο και για τη θρησκεία και τη γλώσσα, ωστόσο  η επεξεργασία των στοιχείων δεν ολοκληρώθηκε με αποτέλεσμα τα δημοσιευμένα στοιχεία να είναι εξαιρετικά φτωχά, αφού περιελάμβαναν μόνο τον πραγματικό πληθυσμό.http://www.iospress.gr/ios1991/ios19910224c.htm

 Κάτοικοι κατά νομούς 

 Θέση  Νομός  Πληθυσμός  Πολυπληθέστερος δήμος  Πληθυσμός 1  Αττικής και Βοιωτίας  257.764  Δήμος Αθηναίων  114.355 2  Αχαΐας και Ήλιδος  210.713  Δήμος Πατρέων  44.970 3  Μεσσηνίας  183.232  Δήμος Καλαμών  15.479 4  Λαρίσης  168.034  Δήμος Λαρίσης  15.859 5  Ακαρνανίας και Αιτωλίας  162.020  Δήμος Μεσολογγίου  11.735 6  Αρκαδίας  148.285  Δήμος Τριπόλεως  15.521 7  Αργολίδος και Κορινθίας  144.836  Δήμος Αργείων  12.057 8  Τρικκάλων  143.143  Δήμος Τρικκαίων  21.622 9  Φθιώτιδος και Φωκίδος  136.470  Δήμος Λαμιέων  11.458 10  Κυκλάδων  131.508  Δήμος Ερμουπόλεως  22.104 11  Λακωνίας  126.088  Δήμος Σπάρτης  12.995 12  Κερκύρας  114.535  Δήμος Κερκυραίων  28.372 13  Ευβοίας  103.442  Δήμος Χαλκιδέων  15.713 14  Κεφαλληνίας  80.178  Δήμος Κρανίων  10.241 15  Ζακύνθου  44.070  Δήμος Ζακύνθου  18.906 16  Άρτης  32.890  Δήμος Άρτης  9.090 -  Βασίλειο της Ελλάδας  2.187.208  Αθήνα

 Μεγαλύτεροι δήμοι 

 Θέση  Δήμος  Πληθυσμός  Νομός 1  Δήμος Αθηναίων  114.355  Αττικής και Βοιωτίας 2  Δήμος Πατρέων  44.970  Αχαΐας και Ήλιδος 3  Δήμος Πειραιώς  34.569  Αττικής και Βοιωτίας 4  Δήμος Κερκυραίων  28.372  Κερκύρας 5  Δήμος Λετρίνων  25.515  Αχαΐας και Ήλιδος 6  Δήμος Ερμουπόλεως  22.104  Κυκλάδων 7  Δήμος Τρικκαίων  21.622  Τρικκάλων

 Απογραφή αποδήμων 
Στην απογραφή των προξενικών αρχών του 1889 καταγράφηκαν 135.500 Έλληνες υπήκοοι στο εξωτερικό, εκ των οποίων το 37% στο ευρωπαϊκό τµήµα της Οθωμανικής Αυτοκρατορίας, το 32% στο ασιατικό, το 15,5% στην Αφρική (Αίγυπτο) και το 12,5% στην ανατολική Ευρώπη.

 Παραπομπές 
 Πληθυσμός 1889 - Υπουργείον Εσωτερικών-Τμήμα Δημόσιας Οικονομίας και Σταιστικής, Εθνικό Τυπογραφείο και Λιθογραφείο, Αθήνα, 1890

1889